謝廷𦶜

謝廷𦶜（），字子佩，號右溪，四川敘州府富順縣人，民籍，明朝政治人物。

 生平 
嘉靖四年（1525年）乙酉科四川鄉試第三十三名舉人，十一年（1532年）中式壬辰科會試第一百九十名，三甲第四十五名進士。工部觀政，授湖廣黃陂縣知縣，調江西新喻縣知縣，選吏科給事中，升左給事中，十六年（1537年）正月貶雲南典史，升直隸溧水縣知縣，遷漢中府通判，進德安府同知，升浙江按察司僉事，致仕歸。

隆慶元年（1567年）起為山西按察司僉事，升河南布政使司右參議道光《富順縣志·鄉賢》：謝廷𦶜 字子佩 充次子 嘉靖壬辰進士 任黃陂新喻溧水知縣 俱有政聲 升吏科給事中與曾烶等諫帝南巡 忤旨謫雲南典史 屢遷浙江僉事 以侍養歸 遂不出 吏部高其行請以新秩歸老 許之萬曆初四川巡撫曾省吾奏其隱居三十年 家徒四壁 樂道著書 宜加京秩 風勵士林 詔加進太僕少卿 卒之日 無貴賤老幼 皆悲之 事詳見明史。，皆引疾不拜《大明穆宗莊皇帝實錄·卷之十五》：隆慶元年十二月壬午，河南布政司右參議謝廷𦶜以疾乞休，許之。廷𦶜，四川富順人，始官吏科，以建言謫外，稍遷至浙江按察司僉事致仕，至是起為河南參議，引疾不拜，吏部其行誼，請以升，秋歸老焉。。

萬曆初年，四川巡撫曾省吾上奏稱，謝廷𦶜隱居三十年，家徒四壁，樂道著書，朝廷褒獎，加進太僕寺少卿。《明史》有傳《明史·卷二百七·列傳第九十五》：謝廷𦶜，字子佩，富順人。嘉靖十一年進士。除新喻知縣，徵授吏科給事中。御史胡鰲言：「京師優倡雜處。請敕五城，諸非隸教坊兩院者，斥去之。」都御史王廷相等議可。帝惡熬言褻，謫鹽城丞，奪廷相等俸。廷𦶜救之，被詔切責。雷震謹身殿，疏陳修省數事，語直。帝摘疏中訛字，停其俸。十八年偕同官曾廷、李逢、周珫諫帝南巡，忤旨。已，給事中戴嘉猷馳疏請迴鑾，而車駕已發。帝大怒。甫還，即執嘉猷並廷𦶜等下詔獄，謫廷𦶜雲南典史。屢遷浙江僉事。以侍養歸，遂不出。隆慶元年，起故官山西，俄擢河南右參議，皆不拜。吏部高其行，請得以新秩歸老，許之。萬曆改元，四川巡撫曾省吾奏言：「廷𦶜隱居三十年，家徒四壁，樂道著書，宜特加京秩，風勵士林。」詔即加進太僕少卿。又數年卒。。

 事跡 
嘉靖十六年（1537年），吏科左給事中謝廷𦶜上言請罷征安南之師《明史·卷三百二十一·列傳第二百九·外國二·安南》：十六年，安南黎寧遣國人鄭惟憭等赴京，備陳登庸篡弒狀，言：「寧即譓子。譓卒，國人立寧為世孫，權主國事。屢馳書邊臣告難，俱為登庸邀殺。乞興師問罪，亟除國賊。」時嚴嵩掌禮部，謂其言未可盡信，請羈之，待勘官回奏，從之。尋召鳳儀等還，命禮、兵二部會廷臣議，列登庸十大罪，請大振宸斷，剋期徂征。乃起右都御史毛伯溫於家，參贊軍務，命戶部侍郎胡璉、高公韶先馳雲、貴、兩廣調度軍食，以都督僉事江桓、牛桓為左、右副總兵，督軍征討，其大將需後命。兵部復奉詔，條用兵機宜十二事。獨侍郎潘珍持不可，抗疏切諫。帝怒，褫其職。兩廣總督潘旦亦馳疏請停前命，言：「朝廷方興問罪之師，登庸即有求貢之使，宜因而許之，戒嚴觀變，以待彼國之自定。」嚴嵩、張瓚窺帝旨，力言不可宥，且言黎寧在清都圖恢復，而旦謂彼國俱定，上表求貢，決不可許。旦疏遂寢。五月，伯溫至京，奏上方略六事，以旦不可共事，請易之，優旨褒答。及兵部議上，帝意忽中變，謂黎寧誠偽未審，令三方守臣從宜撫剿，參贊、督餉大臣俱暫停，旦調用，以張經代之。時御史徐九皐、給事中謝廷𦶜以修省陳言。亦請罷征南之師。。

 遺跡 
兄弟進士坊為刑部郎中謝廷芝、浙江僉事謝廷𦶜建。

謝廷𦶜墓在富順縣東易家壩道光《富順縣志》表坊、丘墓。

 家族 
曾祖謝正立，七品散官；祖父謝胤；父謝充，貢士贈刑部主事。母張氏（封安人）。慈侍下。妻伍氏。兄謝廷芝（刑部郎中）《嘉靖十一年壬辰科進士履曆便覽》：民籍，治《詩經》，年二十六歲中式嘉靖十一年壬辰科第三甲第四十五名進士。三月二十七日生，行二，曾祖謝正立，七品散官；祖謝胤；父謝充，貢士贈刑部主事；母張氏（封安人）。慈侍下。妻伍氏，兄廷芝（刑部主事）。由國子生中式四川鄉試第三十三名舉人，會試中式第一百九十名。觀工部政，改新喻縣知縣，陞吏科給事中、左給事中，降典史，浙江僉事。。

 参考资料 
龔用卿《溧水謝侯去思碑》

Category:嘉靖四年乙酉科四川鄉試舉人
T
Category:富順人
Category:明朝工部觀政
Category:明朝黃陂縣知縣
Category:明朝新喻縣知縣
Category:明朝溧水縣知縣
Category:明朝吏科給事中
Category:明朝吏科左給事中
Category:明朝典史
Category:明朝漢中府通判
Category:明朝德安府同知
Category:明朝浙江按察司僉事
Category:明朝太僕寺少卿